Abdulah Sidran - Wikipedia, slobodna enciklopedija

# Abdulah Sidran

### Sa Wikipedije, slobodne enciklopedije

Abdulah Sidran
rođen: | 2. oktobar, 1944. Sarajevo, Bosna i Hercegovina

Abdulah Sidran (2. oktobar 1944, Sarajevo) je bosanskohercegovački pjesnik, prozaik i filmski scenarist.

## [uredi] Biografija

Osnovnu školu, gimnaziju i Filozofski fakultet pohađao u Sarajevu. Uređivao omladinske listove i časopise, predavačke tribine, itd. Do aprila 1992., kad je počela agresija na njegovu domovinu, bio zaposlen na TV Bosne i Hercegovine, kao ”vodeći dramaturg.” U književnosti se javio sredinom sedamdesetih godina, pjesmama i prozom, u generaciji mladih književnika koju često nazivaju ”šezdeset-osmaškom”. Za svoje pjesničke knjige nagrađivan je najznačajnijim književnim i društvenim priznanjima (Šestoaprilska nagrada grada Sarajeva, Godišnja nagrada Udruženja književnika BiH, Godišnja nagrada Izdavačkog preduzeća ”Svjetlost”, Zmajeva nagrada, itd.) U ratu objavljena, knjiga njegove poezije ”Sarajevski tabut”, nagrađena je izuzetnim priznanjem, ”Nagradom slobode”, PEN-centra Francuske. (Prethodni laureati: Solzenjicin, Saharov, Havel.)

Izbori iz njegove poezije, u prevodu na njemački, francuski, italijanski, objavljeni u Austriji, Francuskoj, Italiji (Insel bin ich, im Herzen der Welt, Cercueil de Sarajevo, La bara di Sarajevo). Za italijansko, dvojezično, izdanje, dobio nagradu ”Premio letterario 1996 della Fondazione Laboratorio Mediterraneo”.

Jedan je od najznačajnijih filmskih autora (scenarista) u eks-jugoslavenskoj kinematografiji (”Sjećaš li se Dolly Bell?”, ”Otac na službenom putu”, reditelja Emira Kusturice, ”Kuduz” Ademira Kenovića, itd.) Kao filmski autor, dobitnik je brojnih nagrada i priznanja. Član je Akademije nauka i umjetnosti BiH i majstorski kandidat u šahu. Živi i radi u Sarajevu i u Goraždu.

## [uredi] Nagrade

- Šestoaprilska nagrada grada Sarajeva,
- Godišnja nagrada Udruženja književnika BiH,
- Godišnja nagrada Izdavačkog preduzeća „Svjetlost“,
- Zmajeva nagrada
- Nagrada Skender Kulenović 2002. (za dramski tekst „U Zvorniku ja sam ostavio svoje srce“)
- Priznanje „Bosanski stećak“ 2004.
- Plaketa Kantona Sarajevo 2006.

## [uredi] Važniji pjesnički naslovi:

- ”Šahbaza” (Sarajevo, 1970)
- ”Kost i meso” (1976)
- ”Sarajevska zbirka”, (Sarajevo, 1979)
- ”Bolest od duše” (Nikšić, 1988)
- ”Sarajevski tabut” (Sarajevo, 1993)

- ”Bivši drugari”
- ”Bosna”
- ”Da je u svemu tinjao barem...”
- ”Djevojčica iz Ulice Prkosa”
- ”Hoće li išta o meni znati”
- ”Mora”
- ”Planeta Sarajevo”
- ”Sarajevska molitva”
- ”Sarajevske priče”
- ”Zašto tone Venecija”

## [uredi] Vanjski linkovi

- BHDani

Wikicitat na bosanskom jeziku ima članak pod nazivom:
Abdulah Sidran
Preuzeto sa: "http://bs.wikipedia.org../../../a/b/d/Abdulah_Sidran_590e.html"

Kategorije: Muškarac | 1944 rođenja | Biografije | Wikicitat | Bosanskohercegovački pisci | Bosanskohercegovački scenaristi | Sarajlija

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- English
- Hrvatski
- Српски / Srpski
- Svenska